**Ministru kabineta rīkojuma projekta “Par Satiksmes ministrijas ilgtermiņa saistībām jauno elektrovilcienu projektam” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Neaizpilda atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1. punktam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar Ministru kabineta 2010.gada 7.aprīļa noteikumu Nr.300 „Ministru kabineta kārtības rullis” 58.punktu, pēc Satiksmes ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Transporta attīstības pamatnostādnes 2014.-2020.gadam (apstiprinātas ar Ministru kabineta (turpmāk – MK)2013. gada 27. decembrī rīkojumu Nr.683, ar grozījumiem kas apstiprināti 2018. gada 27. februārī ar MK rīkojumu Nr.73) paredz integrēt visus sabiedriskā transporta veidus vienotā sabiedriskā transporta maršrutu sistēmā, t.sk. pilsētas transportu, ņemot vērā, ka sliežu transports, kur tas ir ekonomiski pamatots, ir prioritārs sabiedriskā transporta veids. Atbilstoši Sabiedriskā transporta pakalpojumu likuma 6.panta septītajai daļai, plānojot reģionālo starppilsētu nozīmes maršrutu tīkla maršrutus ar lielu pasažieru plūsmu, prioritāte ir maršrutiem pa sliežu ceļiem, pārsēdinot pasažierus no autotransporta uz vilcieniem. Lai nodrošinātu šī mērķa sasniegšanu, Transporta attīstības pamatnostādnēs ir izvirzīts uzdevums Satiksmes ministrijai (turpmāk – SM) un valsts sabiedrībai ar ierobežotu pieejamību “Autotransporta direkcija” ieviest dzelzceļa pasažieru pārvadājumos regulāro intervāla grafiku no 2021.gada, savukārt akciju sabiedrībai “ Pasažieru Vilciens” ir izvirzīts uzdevums iegādāties jaunu dzelzceļa elektrovilcienu ritošo sastāvu 2020. - 2023. gadu periodā.  Pašreizējais ritošais sastāvs neatbilst Eiropas Savienības vides aizsardzības prasībām un piesārņo vidi, piemēram bremžu kluču radītais piesārņojums, transmisijas sistēmas eļļas noplūdes un ritošais sastāvs nav aprīkots ar ekoloģiskajām tualetēm. Esošais ritošais sastāvs nenodrošina pilnvērtīgas piekļuves iespējas attiecībā uz pārvadājumu nodrošināšanu personām ar kustību traucējumiem un ģimenēm ar maziem bērniem.  Jauno elektrovilcienu iepirkums “Par piepilsētas pasažieru elektrovilcienu un to uzturēšanai nepieciešamā aprīkojuma piegādi un personāla apmācību” tika izsludināts 2015.gada 14.septembrī un 5 pretendenti kvalificējās iepirkuma otrajai kārtai, kas tika uzsākta 2017.gada 14. jūnijā. Tika iesniegti 4 tehniskie piedāvājumi un ir pabeigta to izvērtēšana. Visi 4 pretendenti iesniedza finanšu piedāvājumus, kas nodrošināja augstu konkurenci.  2018. gada 15. novembrī tika pabeigta piedāvājumu vērtēšana un pasludināts uzvarētājs. Iepirkuma līguma parakstīšana kavējas dēļ vairākkārtējam pretendentu iesniegtajam sūdzībām Iepirkumu uzraudzības birojā (IUB). PV veica atkārtotu pretendentu piedāvājumu izvērtēšanu atbilstoši IUB lēmumiem un 2019. gada 20. maija tiesības piegādāt jaunos elektrovilcienus tika piešķirtas ŠKODA VAGONKA A.S. Lai arī šo lēmumu atkārtoti apstrīdēja PATENTES TALGO, S.L., IUB 2019. gada 3. jūlijā publicēja lēmumu, ar kuru atzina PATENTES TALGO, S.L. sūdzību par nepamatotu un atļāva slēgt iepirkuma līgumu ar ŠKODA VAGONKA A.S. Ja jauno elektrovilcienu iegādes projekts netiks realizēts, pastāv riski, ka nākotnē būtiski pieaugs zaudējumu kompensācija sabiedriskajam transportam, kas jāsedz no valsts budžeta; var tikt izbeigti vai būtiski samazināties pasažieru pārvadājumi pa dzelzceļu, kā rezultātā pieaugs autotransporta izmantošana; netiks nodrošināta, personām ar kustību traucējumiem pārvietošanās iespējas, kas ir līdzvērtīgas ar pārējo cilvēku iespējām, kā to nosaka Regula Nr.1371/2007 “ Par dzelzceļa pasažieru tiesībām un pienākumiem”; būtiski cietīs transporta nozares un Latvijas reputācija starptautiskajā vidē.  Satiksmes ministrija ir izstrādājusi informatīvo ziņojumu “Par jauno elektrovilcienu projektu”, kurā ir sniegta detalizētāka informācija. |
| 3. | Projekta izstrādē iesaistītās institūcijas | Satiksmes ministrija, AS “Pasažieru vilciens”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Satiksmes ministrija, AS “Pasažieru vilciens”. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020 | | 2021 | | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 36632313 | 0 | 4500000 | 0 | 15053400 | 125923040 |
| 2.1. valsts pamatbudžets | 0 | 36632313 | 0 | 4500000 | 0 | 15053400 | 125923040 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -36632313 | 0 | -4500000 | 0 | -15053400 | -125923040 |
| 3.1. valsts pamatbudžets | 0 | -36632313 | 0 | -4500000 | 0 | -15053400 | -125923040 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | -36632313 | 0 | -4500000 | 0 | -15053400 | -125923040 |
| 5.1. valsts pamatbudžets | -36632313 | -4500000 | -15053400 | -125923040 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pamatojoties uz Likuma “Par valsts budžetu 2019. gadam” 33. pantu, pēc tam, kad pieņemts Ministru kabineta lēmums, atļaut finanšu ministram palielināt apropriāciju Satiksmes ministrijai jaunu elektrovilcienu iegādei un depo izbūvei. Nepieciešams paredzēt Satiksmes ministrijas budžeta apakšprogrammā 31.09.00 “Dotācija jauno elektrovilcienu projektam” ilgtermiņa saistības finansējuma nodrošināšanai akciju sabiedrībai “Pasažieru vilciens” 32 jaunu elektrovilcienu, rezerves daļu fonda 5 gadiem, elektrovilcienu uzturēšanas iekārtu iegādei un personāla apmācībai, kā arī vilcienu remontu centra izbūvei, 2019. gadā 36 632 313 *euro* apmērā, 2020. gadā 4 500 000 *euro* apmērā, 2021. gadā 15 053 400 *euro* apmērā, 2022.gadā 125 923 040 *euro* apmērā, 2023. gadā 44 268 000 *euro* apmērā un 2024.gadā 29 512 000 *euro* apmērā.  Jauno elektrovilcienu projekta (atbilstoši akciju sabiedrības “Pasažieru vilciens” precizētā biznesa plāna projektam), kas ietver 32 jaunu elektrovilcienu, rezerves daļu fonda 5 gadiem, elektrovilcienu uzturēšanas iekārtu iegādi un personāla apmācību, kā arī vilcienu remontu centra izbūvi, provizoriskā ietekme uz vispārējās valdības budžeta bilanci 2019. gadā ir (4 285 516) *euro* (pozitīva ietekme), 2020. gadā ir (2 067 239) *euro* (pozitīva ietekme), 2021. gadā ir 2 178 375 *euro*, 2022. gadā ir 168 425 040 *euro* un 2023. gadā ir 61 955 210 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. | | | | | | |
| 8. Cita informācija | Nav. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministra vietā

Ministru prezidenta biedrs,

Tieslietu ministrs J.Bordāns

Vīza: Valsts sekretāra p.i. Dž. Innusa

Marinska 67028066

Karina.Marinska@sam.gov.lv